2015. gada 27. janvārī Noteikumi Nr. 38

Rīgā (prot. Nr. 5 62. §)

**Grozījums Ministru kabineta 2014. gada 21. oktobra noteikumos Nr. 649 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" aktivitātes "Stipendijas" projektu iesniegumu atklāta konkursa nolikums un īstenošanas nosacījumi"**

Izdoti saskaņā ar Eiropas Ekonomikas zonas

finanšu instrumenta un Norvēģijas finanšu instrumenta

2009.–2014. gada perioda vadības likuma

15. panta 6. punktu

Izdarīt Ministru kabineta 2014. gada 21. oktobra noteikumos Nr. 649 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" aktivitātes "Stipendijas" projektu iesniegumu atklāta konkursa nolikums un īstenošanas nosacījumi" (Latvijas Vēstnesis, 2014, 220. nr.) grozījumu un izteikt 24. punktu šādā redakcijā:

"24. Projektam pieejamo maksimālo programmas līdzfinansējumu projekta iesnieguma iesniedzējs aprēķina atbilstoši projektā paredzētajam studējošo mobilitātes mēnešu skaitam katrā studiju virzienā un akadēmiskā personāla mobilitātes nedēļu skaitam, ievērojot šo noteikumu 18.1. un 18.3. apakšpunktā minētos stipendiju aprēķināšanas nosacījumus, atbilstoši studiju maksai, ievērojot šo noteikumu 18.2. apakšpunktā minēto apmēru, kā arī atbilstoši šo noteikumu 18.4. apakšpunktā minētajām plānotajām informācijas un publicitātes pasākumu izmaksām un šo noteikumu 20. punktā minētajām projekta netiešajām izmaksām."

Ministru prezidente Laimdota Straujuma

Izglītības un zinātnes ministre Mārīte Seile